Á ńsāmbá wábán, anə́ mə̄vūman mábán, anə́ mə̄ndá běsīá bábán, bə́ ngábə́ bǒd yā ǹsámbá bítá məwóm mə́lɛ́ ai bə́saman, ású bə́ ngábə́ bələ́ ábuí biníngá ai bɔ́n. 5Bivúvúmán byábán bí tɔ̄á bǒd yā məndá mə́ bod mə́ Isakar, bə́sə̄ bə́ ngábə́ bod bakúda məwóm mwom ai zamgbál, biwólō bí bod á bitá, á zitɔ́g ésə. 6Bɔ́n bə́ Bényamín: Bɛla, Bɛker, Yediael: bə́lɛ́. 7Bɔ́n bə́ Bɛla: Etsbôn, Uzi, Uziel, Yerimoth, ai Iri, bɔ bə́tán bədzóē mə́ndá mə́ bod, biwólō bí bod yā bitá; bɔ́ bə́sə bakúda məwóm mə́bɛ̄ ai bə́bɛ̄ ai bod məwóm mə́lɛ́ ai bə́nyi. 8Bɔ́n bə́ Bɛkər: Zemira, Yoash, Eliezer, Elyoénái, Omri, Yerémoth, Aviya, Anatoth, ai Alemeth. Ébá bə́sə̄ bálā bə́ ngábə́ bɔ́n bə́ Bɛkər. 9Zitɔ́g mvɔŋ bod bədzóē mə́ndá mə́ bod e vâ: bod bakúda məwóm mə́bɛ̄ ai miǹtɛd míbɛ̄, biwólō bí bǒd yā bitá, 10Bɔ́n bə́ Yediael: Bilhân; bɔ́n bə́ Bilhân: Yéush, Bényamín, Ehud, Kenaana, Zétân: Tarsis, Ahishakar. 11Ébálā bə́sə̄ bə́ ngábə́ bɔ́n bə́ Yediael bə́sə bədzóē yā məndá běsīá bábán, biwólō bí bǒd yā bītá, bod bakúda awômo ai zamgbál ai miǹtɛd míbɛ̄. Ǹkomozaná ású ésíé bítá. 12Shupim bân Hupim bə́ ngábə́ bɔ́n bə́ Ir; Hushim, mɔ́n Ahér.